Μάτι του Λονδίνου

Το Μάτι του Λονδίνου (αγγλικά: London Eye) είναι γιγαντιαία ρόδα (τροχός) στη νότια όχθη του ποταμού Τάμεση στο Λονδίνο.http://www.kathimerini.gr/800722/article/ta3idia/ta3idiwtika-nea/to-london-eye-egine-kokkino Η κατασκευή έχει ύψος 135 μέτρα και ο τροχός έχει διάμετρο 120 μέτρων.https://www.e-archimedes.gr/faq/item/6523- Όταν άνοιξε για το κοινό το 2000 ήταν ο ψηλότερος τροχός του κόσμου.http://www.softschools.com/facts/europe/london_eye_facts/2196/ Το ύψος του ξεπεράστηκε το 2006 από το Αστέρι του Ναντσάνγκ, ύψους 160 μέτρων.https://adventure.howstuffworks.com/london-eye.htm

Οι 32 κλειστές και κλιματιζόμενες ωοειδείς καμπίνες του τροχού, σχεδιασμένες και κατασκευασμένες από τη γαλλική εταιρεία Poma, είναι στερεωμένες στην εξωτερική περιφέρεια του τροχού και περιστρέφονται από ηλεκτροκινητήρες. Κάθε μία από τις καμπίνες, που ζυγίζει 10 τόνους και χωρά 25 άτομα, αντιπροσωπεύει τις συνοικίες του Λονδίνου.

Ο τροχός περιστρέφεται κατά 26 εκατοστά ανά δευτερόλεπτο, έτσι ώστε μία πλήρης περιστροφή να διαρκεί περίπου 30 λεπτά. Ο ρυθμός περιστροφής είναι αρκετά αργός, ώστε να επιτρέπει στους επιβάτες να περπατούν εντός των καμπινών, ενώ δεν σταματά η περιστροφή του κατά την επιβίβαση-αποβίβαση των ατόμων που τον επισκέπτονται, με εξαίρεση τις περιπτώσεις όπου επιβιβάζονται - αποβιβάζονται άτομα με ειδικές ανάγκες ή ηλικιωμένοι.https://freetoursbyfoot.com/visit-the-london-eye/

 Παραπομπές 

Κατηγορία:Κτίρια και κατασκευές στο Λονδίνο